text: Stærkt efterspurgt uddannelse genåbner
  19 januar 2015 kl. 14.20
  Efter 10 års fravær genåbner maskinmesteruddannelsen i Esbjerg. Offshorebranchen tørster efter arbejdskraft.
  Maskinmesteruddannelsen i Esbjerg blev lukket ned i 2004. Nu genopstår den.
  Det sker som følge af, at offshore branchen i den grad mangler arbejdskraft.
  Lige ny mangler der 5000 teknikere og maskinmestre, og prognoser viser, at tallet vil stige, skriver maskinmesterskolen i en pressemeddelelse.
  Derfor bad regeringen i 2013 Fredericia Maskinmesterskole om at give et bud på, hvordan man kunne genetablere maskinmesteruddannelsen i Esbjerg. Og det har altså nu ført til, at uddannelsen nu vender tilbage til Esbjerg.
  